সুদীপ বন্দ্যোপাধ্যায় গ্রেফতারের পর BJP রাজ্য দফতরে ইটবৃষ্টি। উত্তর থেকে দক্ষিণ, রাজ্যজুড়ে BJP অফিসে হামলা, ভাঙচুর, আগুন।রাজ্যের আইন-শৃঙ্খলা নিয়ে কেন্দ্রকে রিপোর্ট দিন রাজ্যপাল। এই দাবি নিয়ে রাজভবনে যায় BJP। অন্যদিকে রাহুল সিনহার নিরাপত্তার নামে মুরলীধর সেন লেনে কেন্দ্রীয় বাহিনী নেমেছে। রাজ্যপালের কাছে এই অভিযোগ জানিয়েছে তৃণমূলও। বৃহস্পতিবারই প্রথম প্রকাশ্যে মুখ খুললেন রাজ্যের সাংবিধানিক প্রধান। রাজধর্ম পালনের পরামর্শ দিলেন। কেন্দ্র এবং রাজ্যে আলাদা দলের সরকার থাকলে রাজভবনের ভূমিকা নিয়ে চাপান-উতোর নতুন নয়। রাজনৈতিক মহল বলছে নোট বাতিল, CBI-এর ধরপাকড়কে কেন্দ্র করে সেই ট্র্যাডিশনের সাক্ষী হচ্ছেন বঙ্গবাসী।